En liten (4-5 millimeter), forholdsvis kort og bred, litt flat, fint hårete, fargerikt metallskinnende praktbille. Arten har ulike metalliske farger, ofte er hodet og pronotum blålig med grønnlige striper, dekkvingene grønnlige. Hodet er stort og bredt med store, rundede fasettøyne. Antennene er forholdsvis korte og en tanke klubbeformede. Pronotum er omtrent rektangulært sett ovenfra, med litt rundede sider, mye bredere enn langt. Dekkvingene har ikke punktrader, men er jevnt punktert.